సుశాంత్ సింగ్ రాజ్‌పుత్

సుశాంత్ సింగ్ రాజ్‌పుత్ (21 జనవరి 1986 - 14 జూన్ 2020) హిందీ సినీ నటుడు. రాజ్‌పుత్ తన వృత్తిని టెలివిజన్ ధారావాహికలతో ప్రారంభించాడు.  2008లో స్టార్ ప్లస్ లో వచ్చిన కిస్ దేశ్ మెయి హై మెరా దిల్ అనే సీరియల్ లో తొలిసారిగా నటించాడు. దాని తరువాత జీ టీవీ సీరియల్ పవిత్ర రిష్ట (2009–11) లో నటించాడు.

రాజ్‌పుత్ 2013 లో విడుదలైన కాయ్ పో చె చిత్రంతో వెండితరుకు మొట్టమొదటగా పరిచయమయ్యాడు. ఎం.ఎస్.ధోని: ది అంటోల్డ్ స్టోరీ సినిమాలో తన పాత్రకి ఉత్తమ నటుడిగా ఫిలింఫేర్ అవార్డుకు తన మొదటి నామినేషన్ అందుకున్నాడు. 2018 లో విడుదలైన కేదార్నాథ్, 2019 లో వచ్చిన చిచోరే సినిమాలతో వాణిజ్య విజయం పొందాడు.

మహిళా ఎంటర్‌ప్రెన్యూర్‌షిప్ ప్లాట్‌ఫామ్ (డబ్ల్యుఇపి) ను ప్రోత్సహించడానికి భారత ప్రభుత్వ పాలసీ థింక్-ట్యాంక్ ఎన్‌ఐటిఐ ఆయోగ్, ఆయనతో ఒప్పందం కుదుర్చుకున్నారు. నటన, ఇన్సాయ్ వెంచర్స్ అనే కంపెనీ నడపటంతో పాటు యువ విద్యార్థులకు సహాయం చేయటానికి రాజ్‌పుత్ సుషాంత్4ఎడ్యుకేషన్ లాంటి కార్యక్రమాలలో ఉత్సాహంగా పాల్గొనేవాడు. జూన్ 2020 లో, 34 సంవత్సరాల వయసులో, ముంబైలోని బాంద్రాలోని తన ఇంట్లో రాజ్‌పుత్ ఆత్మహత్య చేసుకున్నాడు.

పూర్వరంగం
రాజ్‌పుత్ పాట్నాలో కృష్ణ కుమార్ సింగ్, ఉషా సింగ్ దంపతులకు జన్మించారు. అతని పూర్వీకుల నివాసం బీహార్‌లోని పూర్నియా జిల్లాలో ఉంది. అతని సోదరీమణులలో ఒకరు మితు సింగ్ రాష్ట్ర స్థాయి క్రికెటర్. 2002 లో అతని తల్లి మరణించారు. అదే సంవత్సరంలో రాజ్‌పుత్ కుటుంబం పాట్నా నుండి ఢిల్లీ వెళ్లింది.

రాజ్‌పుత్ పాట్నా లోని సెయింట్ కరెన్స్ హై స్కూల్లో, న్యూ ఢిల్లీ లోని కులాచి హన్సరాజ్ మోడల్ స్కూల్ లో చదువుకున్నాడు. అతని ప్రకారం, డిసిఇ ఎంట్రన్స్ పరీక్షలో ఏడవ ర్యాంకు సాధించడంతోపాటు అదే కళాశాలలో బాచిలర్ అఫ్ ఇంజనీరింగ్, మెకానికల్ ఇంజనీరింగ్ కోర్స్ తీసుకున్నాడు. అతను థియేటర్, నృత్యాలలో పాల్గొనడం ప్రారంభించిన తరువాత, చాలా అరుదుగా అధ్యయనాలకు సమయం కేటాయించగలిగాడు. దీని ఫలితంగా అనేక బ్యాక్‌లాగ్‌లు వచ్చి, చివరికి అతన్ని డిసిఇ నుండి వెళిపోవాల్సిన పరిస్థితి వచ్చింది. నటనా వృత్తిని కొనసాగించడానికి ముందు నాలుగేళ్ల ఇంజనీరింగ్ కోర్సులో మూడేళ్ళు మాత్రమే పూర్తి చేశాడు.

సినీ జాబితా
+Key  ఇంకా విడుదల కాని సినిమాలు

విడుదలైన సంవత్సరం పేరు పాత్ర విశేషాలు  2013 కాయ్ పో చె  ఇషాన్ భట్  శుద్ధ్ దేశీ రొమాన్స్ రఘు రామ్ 2014పికె  సర్ఫరాజ్ యూసఫ్  2015 డిటెక్టివ్ బ్యోమ్కేష్ భక్షి  డిటెక్టివ్ బ్యోమ్కేష్ భక్షి 2016 ఎం.ఎస్.ధోని: ది అంటోల్డ్ స్టోరీ  మహేంద్ర సింఘ్ ధోని   2017రాబ్తా  జిలాన్/శివ కక్కర్   2018 వెల్కమ్ టు న్యూ యార్క్  అతడే   కేదార్నాథ్ మన్సూర్ ఖాన్  2019సొంచిరియా  లఖన్ "లఖ్నా" సింఘ్   చిచోరే అనిరుధ్  డ్రైవ్ సమర్  2020దిల్ బెచారా  మాని 
టెలివిజన్
విడుదలైన సంవత్సరం పేరుపాత్ర విశేషాలు  2008–2009  కిస్ దేశ్ మె హే మేరా దిల్  ప్రీత్ జునేజా   2009–2011 పవిత్ర రిష్తా  మానవ్ దేశముఖ్  2010 జర నచ్కే దిఖా పోటీదారుడు టీం "మస్త్ కలందర్ బాయ్స్"2010–2011 ఝలక్ దిక్లా జా 4  పోటీదారుడు ద్వితియ విజేత

 మరణం 

2020 జూన్ 14  న అతను  ముంబయి లోని బాంద్రా ప్రదేశంలో గల తన స్వగృహంలో తుది శ్వాస వదిలాడు సుశాంత్ ఆత్మాహుతి. సీలింగ్ ఫ్యాన్ కు ఉరి వేసుకొని బలవన్మరణానికి పాల్పడ్డాడు అన్నదే మొదటి నుండి సర్వత్రా కలిగిన అభిప్రాయం సుశాంత్ పోస్టు మార్టం రిపోర్టు . అధికారిక పోస్టుమార్టం నివేదికలు కూడా ఊపిరి అందకనే ప్రాణాలు కోల్పోవడం జరిగింది అని నిర్ధారించాయి. పలు పుకార్లు, అనుమానాల మధ్య ముంబయి పోలీసు విభాగం ఈ హఠాన్మరణాన్ని దర్యాప్తు చేయడం ప్రారంభించింది. 

మూలాలు

వర్గం:1986 జననాలు
వర్గం:2020 మరణాలు
వర్గం:హిందీ సినిమా నటులు
వర్గం:మహారాష్ట్ర వ్యక్తులు
వర్గం:ఆత్మహత్య చేసుకున్న మహారాష్ట్ర వ్యక్తులు